《胡文恭佥宪邀游西湖次张天锡湖船旧韵》
明代·程敏政

湖上来寻一日欢，春风消得旅怀宽。玉壶载酒随山住，银甲弹筝隔水看。

花雨上瞻三竺远，松云高拂两峰寒。忘情潦倒沙鸥社，相好平生几豸冠。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。